stanford-oval/wikipedia huggingface dataset:
האח הגדול עונה 5
התרחשויות בולטות

העונה החמישית נפתחה במשימה סודית בה השתתפו 16 דיירים. כל 16 הדיירים חולקו לזוגות (אב ובת, זוג גרוש וכדומה), כאשר רק שני הדיירים רוני מיילי וגילי מיילי, שהם אב ובנו, לא היו מודעים למשימה הסודית והיו זוג הדיירים היחיד שיש ביניהם קרבה משפחתית והיכרות קודמת לתוכנית. עוד במשימה זו "האח הגדול" העמיד פנים שזו "עונת הזוגות", בפני שני הדיירים היחידים שאינם מודעים למשימה הסודית.
בשבוע הראשון לתוכנית פרץ ריב סוער בין הדיירת טהוניה רובל לבין הדייר רוני מיילי, לאחר שזה סיפר בדיחה על אתיופים שהיא פירשה כגזענית. במהלך הוויכוח שהתלהט בין השניים הטיח בה מיילי עלבונות חריפים, שהתפרשו על ידי רבים כדברי גזענות כנגד העדה האתיופית אליה משתייכת רובל. דברים אלו הובילו לאזהרה כנגדו מצד ההפקה ולביקורת קשה מצד חברת הכנסת פנינה תמנו-שטה.
ביום ה-6 החליטה הדיירת קרין בן גלים לפרוש מהבית, בתיאום עם ההפקה.
ביום ה-15 אולץ הדייר רוני מיילי לעזוב את בית האח הגדול בעקבות התבטאויות שהפקת התוכנית הגדירה כגזעניות וכהומופוביות, שכוונו כנגד הדיירות לבנה גוגמן וטהוניה רובל.
ביום ה-57 אולץ הדייר גילי מיילי לעזוב את בית האח הגדול בעקבות אלימות מילולית בוטה שנקט כנגד הדיירים אהרון (ביז'ו) צאצאשווילי, טהוניה רובל וענת צאיג וזאת לאחר שקיבל מספר התראות מצד הפקת בית "האח הגדול" עבור התנהגות בוטה שאיננה מוסרית ואשר עוברת על כללי הבית.
ביום ה-58, תכננה ההפקה משימה גדולה מאוד לדיירים, וגרמה להם לחשוב שבמהלך כל שהותם בבית, התקיים בית אח גדול שני עם דיירים כמותם. כל הדיירים מלבד יניב אויזרץ חשבו שיש בית אח גדול שני, אבל הייתה זו בעצם רק תפאורה. יניב אויזרץ קיבל את המידע האמיתי והתבקש לסייע לאח הגדול לגרום לדיירים להאמין בבית הסודי באמצעים שונים. לדיירים התבשר שהם יתמודדו נגד בית האח הגדול השני בשלל משימות, ובית אחד ייסגר ובית שני יישאר. למעשה, האנשים שהוצגו בפני הדיירים כדיירי בית האח הגדול השני, היו רובם שחקנים ומקורבי ההפקה, שביניהם נכללו גם חמשת הדיירים החדשים שנכנסו לבית ביום ה-66.
אבי "לד זפלין" לוי היה הדייר שלא הועמד להדחה במשך הכי הרבה שבועות בבית, יותר מכל דייר אחר בכל העונות. בהדחה של דורין, אבי העמיד את דורין להדחה וגילה לה על ההעמדה שלו. אבי נענש בחומרה ועמד אוטומטית להדחה שבוע לאחר מכן, הדחה אחת לפני הגמר. לראשונה בעונה זו, אבי הועמד להדחה - והודח על ידי הקהל שלא זכה להצביע לו מתחילת העונה.
בפעם הראשונה בתולדות האח הגדול ישראל, אחד מהדיירים החדשים (איתי וולך) העפיל לגמר, ולחמישיית הגמר הורשה לעלות במעלה המדרגות ולהביט בקהל מבעד לדלת בית האח הגדול הראשית, שנפתחה למספר שניות.
העונה החמישית הייתה העונה הארוכה ביותר בתולדות התוכנית בישראל - 115 ימים. אולם שיא זה נשבר עם העונה התשיעית כאשר במהלך אוגוסט 2018 הגיעה ליומה ה-116 ונמשכה 120 ימים סך הכל. כמו כן, זו העונה הראשונה ששודרה בעונת הקיץ בניגוד לשאר ששודרו בחורף. לאחר מכן, גם העונה השישית, עונת ה-VIP השנייה, העונה התשיעית, עונת ה-VIP הרביעית, העונה ה-12, העונה ה-13 והעונה ה-14 שודרו במהלך הקיץ.
העונה החמישית זכתה להכנסות הגדולות ביותר למפיקה "קשת" - מספירה ראשונית הכנסות של כ-70 מיליון שקלים (לא כולל הגמר) ממכירת שיא של נקודות הרייטינג. העונה לא עברה את כמות הרייטינג של העונה הרביעית המחזיקה בשיא הממוצע, כנראה בשל שידוריה בתקופת הקיץ. גמר העונה זכה לרייטינג שיא בהיסטוריית הגמר של התוכנית, בממוצע של 41.6% ו-44.8% ברגעי ההכרזה.
שינויים באופן המשחק

בעונה זו, מינימום הדיירים שיועמדו להדחה הוא ארבעה דיירים, בשונה משאר העונות בהם מינימום הדיירים שהועמדו להדחה הוא שלושה דיירים.
ביום ה-19, הפך בית האח הגדול לאי לכבוד משימת "הישאחדות" פרודיה על תוכנית המציאות "הישרדות" וחילקו את הדיירים לשני שבטים באמצעות משימה שבה השבט המנצח הופך לשבט "שופופו" (אדום) והשבט המפסיד הופך לשבט פחות חזק בשם "טאש טאש" (בז'). במשימה שלאחר מכן השבט המפסיד היה הולך למועצת השבט ומצביעים את הקולות למועמדים להדחה. משימה זאת נעצרה כיוון שגילי השתמש באמירה גזענית נגד שחורים כלפי טהוניה ועקב כך שבט "טאש טאש" (שבו גילי נמצא) היה במועצת השבט. עוד במשימה זו לראשונה בפורמט התוכנית למתמודדים ניתן היה לתאם הדחות ובריתות.
מספר העמדות להדחה לדייר

|  | שבוע 1 | שבוע 2 | שבוע 3 | שבוע 4 | שבוע 5 | שבוע 6 | שבוע 7 | שבוע 8 | שבוע 9 | שבוע 10 | שבוע 11 | שבוע 12 | שבוע 13 | שבוע 14 | שבוע 15 | שבוע 16 הגמר | סה"כ |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |

| טהוניה | — | 7 | 5 | — | — | 5 | 2 | — | — | 4 | 2 | 3 | 2 | 3 | — | מקום ראשון | 33 |
| לבנה | — | 1 | 2 | — | — | 0 | 0 | — | — | 3 | — | 1 | 0 | 1 | — | מקום שני | 8 |
| לאון | — | 0 | 4 | — | — | 0 | 5 | — | — | 3 | 4 | 2 | 2 | 2 | — | מקום שלישי | 22 |
| דור | — | 0 | 3 | — | — | 0 | 0 | — | — | 0 | 0 | 2 | 2 | 3 | — | מקום רביעי | 10 |
| איתי | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | — | — | 1 | 0 | 3 | 2 | — | מקום חמישי | 6 |
| אבי | — | 1 | 0 | — | — | 0 | 0 | — | — | 2 | 2 | 0 | 0 | 1 | — | הודח | 6 |
| ירדן | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | — | — | 1 | 1 | 1 | 1 | — | הודחה | 4 |
| דורין | — | 1 | 2 | — | — | 0 | 0 | — | — | 3 | 4 | 2 | 2 | 3 | הודחה | הודחה | 17 |
| ביז'ו | — | 1 | 5 | — | — | 4 | 4 | — | — | 5 | 3 | 2 | 4 | הודח | הודח | הודח | 28 |
| יניב | — | 0 | 1 | — | — | 2 | 1 | — | — | 4 | 0 | 3 | 4 | הודח | הודח | הודח | 15 |
| אור | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | — | — | 1 | 5 | הודחה | הודחה | הודחה | הודחה | 6 |
| דידי | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | — | — | 1 | 3 | הודחה | הודחה | הודחה | הודחה | 4 |
| מוטי | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | — | — | 5 | הודח | הודח | הודח | הודח | הודח | 5 |
| ענת | — | 2 | 0 | — | — | 1 | 0 | — | — | 4 | הודחה | הודחה | הודחה | הודחה | הודחה | הודחה | 7 |
| גילי | — | 5 | — | — | — | 4 | 6 | — | גורש | גורש | גורש | גורש | גורש | גורש | גורש | גורש | 15 |
| שלי | — | 0 | 0 | — | — | 2 | 4 | הודחה | הודחה | הודחה | הודחה | הודחה | הודחה | הודחה | הודחה | הודחה | 6 |
| פאולינה | — | 1 | — | — | — | 6 | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | 7 |
| דנה | — | 2 | 1 | — | — | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | 3 |
| בני | — | 1 | 5 | הודח | הודח | הודח | הודח | הודח | הודח | הודח | הודח | הודח | הודח | הודח | הודח | הודח | 6 |
| מירי | — | 2 | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | 2 |
| רוני | — | 8 | גורש | גורש | גורש | גורש | גורש | גורש | גורש | גורש | גורש | גורש | גורש | גורש | גורש | גורש | 8 |
| דני | — | הודח | הודח | הודח | הודח | הודח | הודח | הודח | הודח | הודח | הודח | הודח | הודח | הודח | הודח | הודח | 0 |
| קרין | — | עזבה | עזבה | עזבה | עזבה | עזבה | עזבה | עזבה | עזבה | עזבה | עזבה | עזבה | עזבה | עזבה | עזבה | עזבה | 0 |
מדרוג

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
הערות שוליים

↑  דוד אברהם‏, רייטינג יומי: גמר "האח הגדול" עם 41.6% - הגבוה מכל העונות, באתר וואלה, 28 באוגוסט 2013
טהוניה רובל, זוכת העונה החמישית
סולומון גרנדי

| --- | --- |

סולומון גרנדי, כפי שהוא מופיע על עטיפת חוברת Solomon Grundy #1 ממאי 2009. אמנות מאת סקוט קולינס.
 סוג:  נבל-על
 הוצאה לאור:  DC קומיקס
 הופעה ראשונה:  All-American Comics #61 (אוקטובר 1944)
 יוצרים:  אלפרד בסטר פול ריינמן
 גילום הדמות:  גראהם שילש ("החץ", עונה שנייה) דרו פאוול ("גותהאם")
 מידע
 שם אמיתי:  סיירוס גולד
 כינויים:  מפלצת אדמות הביצה
 סטטוס:  לא פעיל (לפני ה-52 החדשים), פעיל (אחרי ה-52 החדשים)
 מקצוע:  נבל-על, גנגסטר
 כוחות:  כוח, סיבולת ועמידות על-אנושיים, ריפוי עצמי, החייאה עצמית וחיי נצח
 חבר בקבוצה:  האפר
 חבר לשעבר בקבוצה:  חברת אי-צדק, ליגת אי-צדק, החברה הסודית של נבלי-העל, חיל הפקחים השחורים, אינסופיות בע"מ, יחידת המתאבדים
 אזרחות:  ארצות הברית 
 דמויות קשורות
 אויבים:  אלן סקוט (גרין לנטרן)
 
סולומון גרנדי (באנגלית: Solomon Grundy) הוא דמות בדיונית של נבל-על זומבי המופיעה בחוברות הקומיקס ביקום DC קומיקס. הדמות הופיעה לראשונה בחוברת All-American Comics #61 מאוקטובר 1944 ונוצרה על ידי הכותב אלפרד בסטר והמאייר פול ריינמן. שם הדמות מבוסס על שיר ערש אנגלי מהמאה ה-19.
סולומון גרנדי הוא האלטר אגו של סיירוס גולד, אשר לפי סיפור המקור בהמשכיות שלפני המשבר בעולמות האינסופיים היה סוחר עשיר בעברו הרחוק שנרצח וגופתו הושלכה לביצה ליד גות'אם סיטי. כחמישים שנים לאחר מכן, גופתו מוחזרת לחיים ללא כל זיכרון מחייו הקודמים. גולד רוצח שני פושעים נמלטים שמתחבאים בביצות ולוקח את בגדיהם. כאשר הוא מגיע למחנה נופשים ונשאל לשמו, הדבר היחיד שהוא זוכר הוא שנולד ביום שני (כמילות שיר הערש). אחד הנופשים מזכיר את שיר הערש "סולומון גרנדי", וגולד מקבל עליו את זהותו. גרנדי האלים וחסר כל הזיכרונות נופל עד מהרה לתוך חיי פשע.
גרנדי הוצג במקור כאויבו של הגרין לנטרן מתור הזהב אלן סקוט, אך בהמשך שימש כיריביהם של גיבורי-על כבאטמן וסופרמן. שמו מקושר לדמות הקומיקס היצור מן הביצה.
מילות שיר הערש "סולומון גרנדי"

סולומון גרנדי

נולד ביום שני

הוטבל ביום שלישי

התחתן ביום רביעי

חלה ביום חמישי

מצבו החמיר ביום שישי

מת ביום שבת

נקבר ביום ראשון

זהו סופו של סולומון גרנדי
ראו גם

היצור מן הביצה
ביאורים

↑  סיירוס גולד, הוא חבר בכנסיית הדם שקיבל את כוחותיו מהזרקת הנסיוב הניסיוני "מיראקורו".
↑  לאחר מותו לכאורה של בוץ' מתגלה ששמו היה סיירוס גולד.
הערות שוליים

ערך זה הוא קצרמרבנושא קומיקס. אתם מוזמנים לתרום לוויקיפדיה ו.
בסיס אילת

| --- | --- |
  תג היחידה של בסיס אילת וזירת ים סוף
תג היחידה של בסיס אילת וזירת ים סוף
 פרטים
 כינוי:  "זי"ס"
 מדינה:  ישראל ישראל
 שיוך:  חיל הים הישראלי חיל הים הישראלי
 סוג:  זירה ימית
 אירועים ותאריכים
 תקופת הפעילות:  אוגוסט 1948 – הווה (כ־76 שנים)
 מקים היחידה:  גרשון זק מפקד חיל הים.
 מלחמות:    מלחמת העצמאות    מלחמת סיני   מלחמת ששת הימים   מלחמת ההתשה   מלחמת יום הכיפורים    מלחמת לבנון הראשונה   מלחמת לבנון השנייה מבצע עופרת יצוקה מבצע עמוד ענן   מבצע צוק איתן מלחמת חרבות ברזל
 נתוני היחידה
 כוח אדם:  כ-400 לוחמים תומכי לחימה וקצינים.
 ציוד עיקרי:  ספינות ביטחון שוטף.
 פיקוד
 יחידת אם:  חיל הים הישראלי חיל הים הישראלי
 יחידות בת:  פלגה 915  יחידת סנפיר  מטה בסיס
 דרגת המפקד:   סגן-אלוף
 מפקדים:  31 מפקדים עד היום
 עיטורים
  מפת מיקום  מפה דינמית   (למפת אילת מוגדלת) הר יהושפט הר צפחות אילות חבל אילות מצרים ירדןבסיס אילת(למפת אילת רגילה) הר יהושפט הר צפחות א. חבל אילות מצרים ירדןבסיס אילת  he בסיס אילתhe בסיס אילתמפת  __ אילת (in English: Eilat) [‌דרום הנגב‌]מצפון: __ מועצה אזורית חבל אילות (in English: Hevel Eilot Regional Council) ממזרח: עקבה (in English: Trace) מדרום: מפרץ אילת (in English: Gulf of Aqaba) ממערב: חצי אי (in English: Peninsula) סיני (in English: Sinai) tabBackground:;tabBorder:#aaa;defaultTab:0;
בסיס חיל הים באילת (מוכר גם כזירת ים סוף) הוא בסיס ימי של חיל הים השוכן בקו החוף של אילת במפרץ אילת. אנשי חיל הים הגיעו למקום בשנת 1949 לאחר שחרור אילת במבצע עובדה. ובשנת 1956 עם הגעת הפריגטה אח"י מזנק (ק-32) הוגדר כבסיס.. החל משנת 1982, עם גמר פינוי כוחות חיל הים משארם א-שייח' במסגרת הסכם השלום בין ישראל למצרים, משמש הבסיס כמפקדת זירת ים סוף – אחת משלוש זירות הפעולה של חיל הים.
משימות ופעילות

משימתה העיקרית של זרוע הים באילת היא שמירת השקט הביטחוני של אילת. עיקר הפעילות בעיר אילת מתבסס על נופש ותיירות אשר כוללים, בין השאר, כמאתיים כלי שיט הנעים בשטח ים קטן יחסית. מכאן ניתן להבין את חשיבות הים לאזור, את כמות המשתמשים הרבה בים ואת החיוניות שבנוכחות מחד, לצד פעילות מוצנעת יחסית מאידך, על מנת להמשיך ולשמור על צביונה התיירותי של העיר.
בעבר אזור זה היה אזור מפגש בין ארבע מדינות עימות: ישראל, מצרים, ירדן וסעודיה. כיום רק סעודיה נותרה כמדינת אויב.
בבסיס פועלת פלגת הדבורים - פלגה 915, המפעילה ספינות סיור מדגם "דבור", "דבורת שוערים" ודבורה סימן 1.
יחידות המטה > כוח האדם

פלגת כוח האדם היא הכתובת הראשית בבסיס לקליטת כל חייל ואיש מילואים אשר מגיע ביחידה. באחריותה מציאת תפקיד מתאים לכל חייל בשיבוצו ביחידה בהתאם לנתוניו האישיים. אחראית על קידום אנשי קבע, מיצוי אוכלוסיות חיילי החובה ופיתוחה (פיקוד וקצונה), מתן שירותי רבנות ורפואה. כמו כן אמונה הפלגה על תחום תנאי השירות והטיפול בחיילים הזכאים, קיום סדרות חינוך ללוחמים ולתומכי הלחימה, פיתוח וקידום אוכלוסיות ייחודיות, קורסי השלמת השכלה, פרויקט "תגלית", ומתן אפשרות לזכאים לגיור באמצעות קורס נתיב צה"לי. בנוסף, אחראית הפלגה על זימון וטיפול באנשי המילואים תוך שימור הקשר עימם בכל זמן נתון.
יחידות המטה > פלגה טכנית

הפלגה הטכנית אחראית על התקינות והכשירות הטכנית של כלל כלי השיט ומערך תחנות החוף בזירה. טכנאי הזירה מבצעים אחזקות למערכות השונות תחת אחריותם, נותנים מענה לתקלות מתפתחות, מלווים ומבצעים התקנות משימתיות. הפלגה מחולקת למחלקות על פי תחום העיסוק:
מחלקת מכונה אחראית על כשירות מערכת ההינע כגון מנועים, תשלובות, גנרטורים, מערכות עזר וסניטציה וגם על גוף כלי השיט.
מחלקת מערכות הספק ובקרה – אחראית על כשירות מערכות החשמל, מערכת הניווט, מיזוג אוויר, בקרת מנועים והיגוי בכלי השיט.
מחלקת אלקטרוניקה אחראית על כשירות מערכות האופטיקה (מצלמות, אמצעי ראייה מכ"ם, מערכות נשק מיוצבות ומערכות הקשר המגוונות.
מחלקת חימוש ייעודי אחראית על כשירות מוצבי הנשק בכלי השיט ובעיקר התותח המיוצב.
מחלקת מחשוב אחראית על כשירות מערכות שליטה ובקרה ימיות, רשתות המחשוב בזירה. כולל מערכות שליטה מרחוק ומתן שירותי מחשוב ליחידות הזירה.
יחידות המטה > לוגיסטיקה

פלגת לוגיסטיקה אחראית על שרשרת האספקה בזירה בכלל היבטיה בשגרה ובחירום. מנהלת בתחומים: ציוד אישי, חלקי חילוף, נוזלים, חומרי אחזקה, מזון ותחמושת. הפלגה אחראית גם על תחזוקת כל הנשק והרכבים השונים.
יחידות המטה > תפעול

פלגת תפעול אחראית על תפעול היחידה, נמצאת תחת פיקודו של סגן מפקד הזירה. כוללת חולית המנופים התומכת בפלגה טכנית בטיפולים בספינות. קצין ביטחון המידע ומחלקת הכושר גופני אשר אחראית על שמירת הכשירות הגופנית של כלל חיילי הזירה.
יחידות המטה > פלגת אג"ם

פלגת אג"ם אחראית על ניהול הזירה בחירום ובשגרה. הפלגה מתכננת את משימות הזירה, מקצה משאבים ומקשרת עם יחידות שונות של זרוע הים, צה"ל וכוחות הביטחון השונים.
יחידות המטה > פלגת הבט"ש

במהלך העשור הראשון של המאה הנוכחית עברה היחידה סדרת שינויים תפיסתיים מהותיים שהפכו אותה מיחידת סיור ימי ליחידת לוחמה רב-תכליתית הפועלת בים ובעומק החוף, ובשל כך תפסה חלק מרכזי בפעילות הביטחונית בזירה הימית במהלך מבצעים צבאיים רבים.– הפלגה מפעילה כלי שיט מסוג דבורה" ושלדג. 'צרעה' וכלי שיט בלתי מאוישים.
יחידת סנפיר נמצאת תחת פיקוד פלגה 915 ואמונה על אבטחת הנמל, בידוק כלי שיט וביצוע משימות ביטחון שוטף הכולל מעצר כלי שיט בים. בנוסף מתמחה בצלילות במים רדודים.
יחידות המטה > פלגת שליטה

פלגת השליטה מפעילה מוצב שליטה זירתי המרכז מידע מתחנות הגילוי וההתראה הפרוסות לאורך חופי הזירה ואמצעי גילוי מתוחכמים הפרושים בנקודות תצפית לאורך החוף. אחראית על כיסוי כל התנועה במרחב הימי ובטווח החופי הסמוך לים בעיקר כדי לאתר כל ניסיון חדירה חבלני לתחומי המדינה.
במוצבי השליטה מותקנים מערכות ממוחשבות הכוללות מכ"מים ואמצעים מיוחדים. בקריות השליטה הפועלות בהן הן חיילות בשירות סדיר, תפקידן לאתר ולזהות את כלל המטרות הימיות בגזרה. לשם כך מופעלים מכשירי מכ"ם מצלמות ואמצעי תצפית אופטרוניים. בקריות השליטה אחראיות על בניית תמונה מלאה בזמן אמת של כלי השיט בגזרתן, באמצעות מכשירי הגילוי העומדים לרשותן. בקריות שליטה מדורגות לאחמ"שית, ס'מכית וסמב"צית.
קשל"טים מהווים את שלד הפיקוד במוצבי השליטה. הם משמשים בתפקיד כפול: להוות הגורם הבכיר במשמרת אשר מעביר הנחיות בזמן אמת לכוחות המבצעים בים. ולהוות מפקדיהם הישירים של בקריות השליטה והמוצבים.
פעילות מבצעית > מבצע חשיפה מלאה

ב-5 במרץ 2014 יצאו כוחות זרוע הים על ידי שייטת 13 ושייטת ספינות הטילים של חיל הים למבצע חשיפה מלאה בו נתפסה אוניית המשא קלוס סי (באנגלית: KLOS C), שניסתה להבריח מאיראן אמצעי לחימה שחלקם הוטסו ככל הנראה מסוריה ויועדו לארגוני הטרור הפלסטיניים בסיני או ברצועת עזה. בבוקר 5 במרץ 2014 השתלטו לוחמי שייטת 13, בסיוע שתי ספינות של שייטת ספינות הטילים, על האונייה, שהייתה בדרכה לנמל פורט סודאן, בעת שהייתה בלב ים סמוך לגבול שבין סודאן לאריתריאה, במרחק של כ-1,500 קילומטרים דרומית לחופי ישראל. ב-8 במרץ 2014, אחר הצהריים, הגיעו שני הסט"ילים ואוניית הנשק לבסיס אילת. ב-9 במרץ פרקו לוחמי צה"ל את הספינה ולוחמי יחידת סילוק הפצצות של יהל"ם וידאו שאמצעי הלחימה לא ממולכדים. בספינה נתפסו 40 רקטות M-302, 181 פצצות מרגמה 120 מ"מ ו-400,000 כדורים בקוטר 7.62 מ"מ.
פעילות מבצעית > מלחמת חרבות ברזל > החזית התימנית במלחמת חרבות ברזל

בעת מלחמת חרבות ברזל החות'ים, ארגון טרור שיעי-זיידי השולט בצפון תימן ונתמך וממומן על ידי איראן, ומשמש להם כפרוקסי במלחמותיהם באזור, הכריז מלחמה על ישראל והחל לתקוף את ישראל כפעולת תמיכה בארגוני הטרור ברצועת עזה ובחזבאללה שנלחמים נגד ישראל. בנוסף במטרה לשבש את תנועת הספינות שמגיעות בחלקן לישראל. חלק מההישתלטויות על הספינות היו על כאלו שאינן קשורות לישראל באופן ישיר, אלא ספינות שבבעלות חלקית של ישראלים.
ב-1 בנובמבר בשעה 0:45 צה"ל יירט איום אווירי שהגיע מתימן וזוהה דרומית לאילת. באותו יום ספינות טילים של חיל הים הגיעו לזירת ים סוף.
ב-12 בדצמבר 2023 פרסם דובר צה"ל שספינת סער 6 אח"י מגן עגנה בבסיס אילת ותצא לפעילות בים האדום בעקבות תקיפות הטרור של החות'ים נגד ספינות בים האדום והכרזת החות'ים על הטלת מצור ימי נגד ישראל.
פעילות מבצעית > מלחמת חרבות ברזל > פגיעה בבסיס אילת

בליל ה-1 באפריל 2024 הותקף מבנה בבסיס חיל הים באילת על ידי כטב"מ ששוגר מעיראק. הכטב"מ שוגר על ידי המיליציה הפרו-איראנית "ההתנגדות האיסלאמית בעיראק". מהתקיפה נפגע מבנה ללא נפגעים בנפש.
פעילות מבצעית > מלחמת חרבות ברזל > המתיחות בעקבות תקיפת הקונסוליה האיראנית

על רקע ההתנקשות במוחמד רזא זאהדי ועל רקע הסיכול הממוקד של בכירי משמרות המהפכה בדמשק, והתגברות האיומים כתוצאה מכך בחיל הים הועלתה הכוננות והוחלט להציב ספינות טילים באופן קבוע בזירת ים סוף.
ב-8 באפריל לקראת חצות יירטה כיפת ברזל ימית מסטי"ל אח"י ניצחון מדגם סער 6 של חיל הים כטב"ם חות'י ששוגר לאילת. זהו האירוע הראשון של שימוש בכיפת ברזל המותקנת על אוניה, המכונה כיפה ימית.
מפקדי הבסיס

בין השנים 1947 עד 1949 ובין השנים 1968 עד 1981, מפקד הבסיס היה בדרגת רס"ן והוא כונה "מפקד בסיס אילת". בין השנים 1958 עד 1967, תקן מפקד הבסיס היה בדרגת סא"ל. בין השנים 1982 עד 2002, הועלה תקן מפקד הבסיס לדרגת אל"ם.
כיום, מפקד הבסיס הוא קצין ים בדרגת סא"ל והוא מכונה מז"ר ים סוף.
| 0 | 1 | 2 | 3 |
| --- | --- | --- | --- |
מפקדי הבסיס
| שם | תקופת כהונה | הערות | תמונה |
| רס"ן אברהם לוכסמבורג | 1949–1950 |  |  |
| ? | 1950–1952 |  |  |
| רס"ן יוסף אלמוג | 1952–1955 |  |  |
| ? | 1955–1957 |  |  |
| רס"ן יהודה בן-צור | 1957–1958 | מהלך פינוי סיני |  |
| סא"ל יעקב המל | 1958 |  |  |
| סא"ל אריה ברק | 1958–1959 |  |  |
| סא"ל יעקב עציון | 1959–1960 |  |  |
| סא"ל מנחם כהן | דצמבר 1960–נובמבר 1962 |  |  |
| סא"ל יעקב ריטוב | דצמבר 1962–1964 |  |  |
| סא"ל מנשה ליפשיץ | 1964[דרוש מקור]–1967 | הועבר מפיקודו עקב תלונת אנשי אילת על העברת משפחות סגל הבסיס בעת המלחמה. |  |
| אל"ם אברהם בוצר | בתקופת מלחמת ששת הימים | שחרור שארם א-שייח' |  |
| סא"ל יעקב גלעד | אוגוסט 1967 עד אוגוסט 1968 |  |  |
| צבי רוטשטיין | 1970-1978 |  |  |
| עזרא קדם (כריש) | 1970–1972 |  |  |
| רס"ן שלמה יפה | 1972–1973 |  |  |
| רס"ן צבי פז | 1973–1974 |  |  |
| אפרים סלע | מתחילת  1974 עד סוף 1975 | החלפת סירות ברטרםים בדבורים, חילוץ תייר על חסקה שנסחף לעקבה שבוצע על ידי דבור |  |
| אל"ם משה אורון | ספטמבר 1981–ספטמבר 1982 |  |  |
| אל"ם עמי שר אל | ספטמבר 1982–מאי 1985 |  |  |
| אל"ם אודי אראל | מאי 1985–אוגוסט 1988 |  |  |
| אל"ם דודו אייבר | אוגוסט 1988–מאי 1989 |  |  |
| אל"ם יוסי ישראל | מאי 1989–יולי 1991 |  |  |
| אל"ם אריה גביש | יולי 1991–יולי 1992 |  |  |
| אל"ם אודי דביר | יולי 1992–יולי 1994 |  |  |
| אל"ם שלמה כהן | יולי 1994–יוני 1996 |  |  |
| אל"ם שלמה פרומר | יולי 1996–יוני 1998 |  |  |
| אל"ם	עופר דובנוב | יוני 1998–אוקטובר 2001 |  |  |
| סא"ל	יהודה סיסו | אוקטובר 2001–ספטמבר 2002 | תפיסת סירות סמים |  |
| סא"ל	יוסי שחף | ספטמבר 2002–ספטמבר 2006 |  |  |
| סא"ל	אורן גוטר | ספטמבר 2006–אוגוסט 2007 |  |  |
| סא"ל	חן טל | אוגוסט 2007–אוגוסט 2008 |  |  |
| סא"ל דוד סער סלמה | אוגוסט 2008–פברואר 2010 |  |  |
| סא"ל צבי שחר | פברואר 2010–אוגוסט 2012 |  |  |
| סא"ל אילן מינץ | אוגוסט 2012–2015 |  |  |
| סא"ל אורן נחבס | 2015–2017 |  |  |
| סא"ל אופיר דוד | 2019–2017 |  |  |
| סא"ל תמיר שמש | יולי 2019–יוני 2021 |  |  |
| סא"ל שי חודרה | יוני 2021– |  |  |
סמל הבסיס

סמל הבסיס מורכב מהאלמנטים הבאים:
חבל מקיף בצבע תכלת - מציין את תכול השמיים שם ברוב עונות השנה
רקע בהיר - מציין את מזג האוויר הבהיר שם
זוג משולשים אדומים - מציינים את הרי אילת
עוגן בגווני חום - מציין את חולות המדבר
העתקת הבסיס ובנייתו מחדש

החל מסוף שנות ה-90 של המאה ה-20 החלו דיונים על פינוי בסיס חיל הים באילת, לטובת הקמת פרויקטים תיירותיים ופיתוח המשך רצועת חוף אילת לכיוון דרום. עם זאת מימוש הפרויקט לא יצאה לפועל במשך שנים רבות. ב-1996, משרד הביטחון ומפקדת חיל הים החליטו לסגור את מספנת חיל הים באילת. בשטח המספנה הוחל בתכנון להקמת פרויקטים תיירותיים. בין היתר, פרויקט תיירותי ענק של איש העסקים תד אריסון.אך במאי 1997 שר הביטחון, יצחק מרדכי, החליט שלא לסגור את המספנה.
בסוף שנת 2002, גובשה תוכנית על פיה רשות הנמלים תנהל פרויקט הכולל את הרחבת נמל אילת והעתקת בסיס אילת לתוכו. במרץ 2003 צה"ל, רשות הנמלים ועיריית אילת הסכימו שבסיס חיל הים יועבר לנמל אילת והשטח יהיה זמין לפיתוח. במסגרת התוכנית חיל הים גם יצמצם את שטח הבסיס, ושיווק הקרקע ומכירתה ליזמים פרטיים ישמשו למימון עלויות הפינוי ופריסה מחדש של מתקני חיל הים. במקביל תוכנן להסיט את כביש 90 בקטע החוצה את שטח הבסיס. למרות הסכם זה הפרויקט לא קודם, עקב מחלוקת על מימון התוכנית. בנוסף, הליך הפרטת נמל אילת גרם לעיכוב נוסף. ביוני 2013, חתם משרד הביטחון על הסכם לפינוי 90 דונם מהבסיס תוך שלוש שנים וצמצום שטחו למחצית, לטובת הקמת מאות יחידות דיור. אך גם הסכם זה לא יושם.
באוקטובר 2021 אושר מתווה לפינוי הבסיס. הבסיס יועתק וייבנה מחדש בסמוך למיקום הבסיס הנוכחי, כאשר שטחו יצומצם ל-52 דונמים ויותאם לצרכיו העתידיים.
פינויו של הבסיס יארך כ-7 וחצי שנים ויבוצע ב-4 שלבים:
בשלב הראשון פונו 35 דונמים משטח המחנה העליון, בתוך שנה וחצי ( בוצע)
יתרת שטח המחנה העליון (48 דונמים) יפונו בתוך 5 שנים ושלושה חודשים.
כ-8 דונמים בחלק הצפוני של המחנה התחתון יפונו תוך 7.5 שנים.
השטח הדרומי של המחנה התחתון (12 דונמים) יפונה גם הוא תוך 7.5 שנים.
פינוי הבסיס הוא חלק מהמהלך לפינוי מחנות צה"ל ממרכזי הערים, והוא יפנה כ-103 דונם בשטחי ביקוש לטובת פיתוח העיר אילת. במקומו עתידות להיבנות כ-400 יחידות דיור ועוד שטחי תיירות, תעסוקה ומסחר. עם זאת, דרישות תקציביות של משרד הביטחון עכבו את תחילת ביצוע הפרויקט.
גלריה

מחנה חיל הים באילת, 1949
מחנה בסיס חיל הים באילת, 1949
ראש הממשלה דוד בן-גוריון מבקר במחנה חיל הים באילת, 1949
'בר גיורא' ספינה ראשונה לשימוש חיל הים, מורדת לאילת על גבי גורר טנקים במעלה עקרבים
הספינה בר גיורא בדרכה לאילת
הספינה בר גיורא בדרכה לאילת
עליה וירידה מהספינה בר גיורא באילת באמצעות גשרון צף, 1952
מפקד הבסיס יוסף אלמוג מארח את מפקד חיל הים מרדכי לימון בבסיס אילת 1953.
טרפדת 16 מטר מגיעה לבסיס אילת, 1957
הפריגטה אח"י מזנק (ק-32) בנמל אילת פברואר, 1957
אוניית סוחר קשורה ברציף הנמל באילת וברקע פריגטה, 1957
חוף אילת וברקע פריגטה וטרפדת, 1957
ראש הממשלה דוד בן-גוריון מברך את יחידות צה"ל במרחב אילת לחגיגות 10 שנים לאילת
בסיס חיל הים באילת בחגיגות עשור לעיר אילת
סא"ל מנחם כהן מפקד זירת ים סוף על הרציף בנמל הצבאי באילת, 1962
בריכת המעגן הצבאי בנמל אילת
מפקד חיל הים שלמה אראל בבדיקת ישימות כלי שיט אמפיבי של נאות הככר בנמל אילת, 14 בינואר 1966
מעגן חיל הים נמל אילת ותעלת המרינה, 1968
ספינת משמר מדגם "ברטרם" מסיירת במפרץ אילת
ספינות ברטרם מתקרבות לרציף בלילה בנמל אילת
אח"י בת גלים (ת-81) ליד רציף הנמל הצבאי באילת, 1969
ראש הממשלה גב' גולדה מאיר, שר הביטחון משה דיין, הרמטכ"ל חיים בר-לב ומפקד חיל הים אברהם בוצר בנמל הצבאי באילת, 1970
ראו גם

אסון משאית התחמושת
מקורות וקריאה נוספת

תמר פינתי, עשר שנים לבסיס אילת, 'מערכות ים' 44, מאי 1959, עמ' 78.
ביאורים

↑  התמונה מתקופה מוקדמת יותר.